डीएम सुजीत कुमार ने बेसिक शिक्षा अधिकारी संतोष कुमार देव पांडेय को इस मामले की जांच करने का निर्देश दिया है। डीएम ने कहा, “बेसिक शिक्षा अधिकारी से मामले की एक रिपोर्ट मांगी गई है। ये एक गंभीर मुद्दा है क्योंकि बिना किसी निर्देश या आदेश के स्कूल को रविवार के बजाय शुक्रवार को बंद किया जाता है।“ ब्लॉक शिक्षा अधिकारी ज्ञानचंद मिश्रा ने कहा, “जब शिक्षा विभाग की एक टीम ने शुक्रवार को स्कूल का दौरा किया तो उन्होंने स्कूल बंद पाया। साथ ही अधिकारियों ने ये भी पाया कि स्कूल की बिल्डिंग पर प्राथमिक विद्यालय नवलपुर लिखने की बजाय इस्लामिया प्राथमिक विद्यालय नवलपुर लिखा गया है।“